Egas Moniz la 1-a de Ribadouro

Egas Moniz la 1-a de Ribadouro, la Gaskono aŭ la Maljuna estis mezepoka portugala nobelulo, guberniestro de Lamego kaj fondinto de la Monaĥejo de Cucujães.

Biografio
Egas estis la majoratulo de la granda Monio Viegas la 1-a de Ribadouro, kiu estas ĝenerale konsiderita la fondinto de la Ribadoŭro-dinastio. La nomo de la patrino estas nekonata. El lia patronomo, eblas diri, ke lia patroflanka avo nomiĝis Egas, verŝajne Egas Moniz, nomo kiu fariĝus sufiĉe ofta en la familio (fakte, ĝi estis la nomo de lia pli maljuna frato kaj heredonto de la domo). De sia patro li heredis la epiteton La Gaskono, ofta en la familio.

Origino
eta|maldekstre|400px|Tombo de Egas Moniz la 4-a, en la Monaĥejo do Paço de Sousa.
Malnovaj raportoj rakontas ke, en 999, jaro de ŝanĝo en la regno de Leono, kiam Bermudo la 2-a mortis kaj grafo Mendo la 2-a Gonçalves de Portukalio iĝis reganto de la juna Afonso la 5-a, okazintus ĉe la buŝo de la Rivero Doŭro alteriĝo de Kristanoj, komanditaj fare de Monio Viegas, la supozebla fondinto de la Ribadoŭra (aŭ gaskana) deveno kiu originintus de Gaskonio.

Ĉi tiu informo povas esti kredinda, sed en la donaco kiun Garcia Moniz faris en 1068 al la reĝo de Galegio, li referencas al havaĵoj kiujn li heredis de siaj geavoj, tiel ke ĉi tiuj, la supozitaj gepatroj de la "fondinto de Gaskonio" jam havis kontrolo sur la Ribadoŭro, kaj tiel Monio ne konkeris tian domajnon, sed heredis ĝin, kaj tial ne povis veni el Gaskonio, ĉar li estis denaske el Portugalio, verŝajne de portugala loko nomita Gasconha (aŭ Casconha, en la nuna municipo de Paredes).

Administrado de valoraĵoj kaj kortuma vivo
Egas heredis plurajn havaĵojn de sia patro en Ribadoŭro, precipe inter la regionoj de Penafiel (Galegos, Canelas, ktp.) kaj Paiva (Pedorido, Raiva, ktp). En tiuj samaj landoj li ankaŭ ekzercis aŭtoritaton, verŝajne transigitan fare de Afonso la 5-a de Leono kaj Bermudo la 3-a de Leono. Li edziĝis kun Toda Ermiges da Maia, kiu krom esti kuzino de la unua sinjoro de Maia, Trastamiro Aboazar, estis la patrinflanka nepino de Trutesendo Galindes, el influa deveno de la fondintoj de la fama Monaĥejo de Paço de Sousa.La nuna artikolo estis tradukita el la portugala Vikipedio.

Oni scias, ke li jam estis mortinta en 1044.

 Referencoj 

Kategorio:Naskiĝintoj en 977
Kategorio:Mortintoj en 1044
Kategorio:Naskiĝintoj en la 10-a jarcento
Kategorio:Mortintoj en la 11-a jarcento

Kategorio:Portugalaj administrantoj
Kategorio:Portugalaj nobeluloj
Kategorio:Portugalaj grafoj
Kategorio:Portugalaj guberniestroj